2ไอพีโอเครื่องร้อน เข้าmaiไตรมาสนี้
&nbsp;
10 ส.ค. 2554

โพสต์ทูเดย์ — หุ้นน้องใหม่เริ่มขยับ ไซเบอร์แพลนเน็ตขาย 60 ล้านหุ้น เข้าเอ็มเอไอไตรมาส 2 “ธีระมงคล” โรดโชว์ภูธร เริ่ม ชลบุรี
นายชนินทร์ วานิชวงศ์ กรรมการผู้จัดการ บริษัท ไซเบอร์แพลนเน็ต อินเตอร์แอคทีฟ (CYBER) เปิดเผยว่า บริษัทพร้อมแล้วที่จะเข้าระดมทุนและจดทะเบียนในตลาดหลักทรัพย์ เอ็ม เอ ไอ ในไตรมาส 2 นี้ ซึ่งเป็นช่วงเหมาะสม เพราะสถานการณ์เป็นใจทั้งตลาดทุน เศรษฐกิจทั้งในและต่างประเทศเริ่มฟื้นตัว
ขณะที่ผลประกอบการบริษัทขยายตัวต่อเนื่องและในอนาคตยังมีแนวโน้มการเติบโตที่ดี ทำให้มั่นใจว่าหุ้นของบริษัทจะได้รับการตอบรับ"จังหวะนี้ลงตัวทั้งความพร้อมของบริษัทฯ และสภาพของตลาดทุน และปัจจัยแวดล้อมอื่นๆ บริษัทจึงเปิดระดมทุน และเงินที่ได้ส่วนมากนำไปใช้เป็นทุนวิจัยและพัฒนาซอฟต์แวร์เกมเพื่อก่อให้เกิดศักยภาพและเติบโตในอนาคต ซึ่งถือเป็นการขยายโอกาสทางธุรกิจ เพื่อการเติบโตที่แข็งแกร่งและยั่งยืนในอนาคต"
สำหรับหุ้นที่เสนอขายมี 60 ล้านหุ้น มูลค่าที่ตราไว้หุ้นละ 0.50 บาท คิดเป็น 21.43% ของทุนเรียกชำระแล้ว หลังการเสนอขายหุ้นจะทำให้ทุนจดทะเบียนเพิ่มเป็น 140 ล้านบาท 
CYBER เป็นผู้พัฒนาซอฟต์แวร์เกมชั้นนำของประเทศไทย ที่ผ่านมาผลประกอบเติบโตต่อเนื่อง โดยสิ้นสุดปี 2552 กำไรสุทธิ 13.40 ล้านบาท เพิ่มขึ้น 48.23% เมื่อเปรียบเทียบกับปี 2551 ที่มีกำไรสุทธิ 9.04 ล้านบาท ซึ่งเป็นผลมาจากการบริหารต้นทุนได้อย่างมีประสิทธิภาพ อีกทั้งยังสามารถลดค่าใช้จ่ายในส่วนที่เป็นค่าใช้จ่ายในการขายและการบริหารได้เป็นอย่างดีทำให้อัตรากำไรขั้นต้น(มาร์จิน) ปรับตัวเพิ่มขึ้นในระดับที่ดี
เขากล่าวต่อถึงแผนการดำเนินงานในอนาคตว่า กลุ่มบริษัทมีเป้าหมายที่จะขยายขอบเขตการดำเนินธุรกิจการปัจจุบัน ซึ่งทำธุรกิจผลิตและพัฒนาซอฟต์แวร์เกมไปยังธุรกิจเสริมทักษะการเรียนรู้สำหรับเด็ก ซึ่งถือเป็นธุรกิจที่มีความเกี่ยวเนื่องกับธุรกิจในปัจจุบันของกลุ่มบริษัท โดยให้ บริษัท อินฟอร์เมติกซ์ พลัส จำกัด ซึ่งเป็นบริษัทย่อยของบริษัทดำเนินธุรกิจสถาบันเสริมทักษะการเรียนรู้สำหรับเด็กภายใต้ชื่อเครื่องหมายการค้า “Geniusplanet”โดยงินลงทุนทั้งหมดมาจากเงินทุนหมุนเวียนภายในของกลุ่มบริษัท และเริ่มเปิดดำเนินการสถาบัน“Geniusplanet” ในเดือนเมษายน 2552 ปัจจุบันมีสาขาจำนวนทั้งสิ้น 3 สาขา และมีโครงการที่จะเปิดให้ได้ถึง 30 สาขา ภายในปี 2553 นี้
นายวรชาติ ทวยเจริญ กรรมการผู้จัดการ บริษัท ฟินเน็กซ์ แอ๊ดไวเซอรี่ ในฐานะที่ปรึกษาทางการเงินร่วม เปิดเผยว่า CYBER เป็นบริษัทที่มีอัตราการเติบโตต่อเนื่อง และมีปัจจัยพื้นฐานที่แข็งแกร่ง และโดดเด่นในอุตสาหกรรม จึงน่าจะเป็นที่จุดเด่นของบริษัทที่ทำให้นักลงทุนมีความสนใจ และเชื่อว่าจะได้รับการตอบรับที่ดีจากนักลงทุน และการตัดสินใจที่ตะระดมทุนในช่วงนี้ถือเป็นจังหวะเวลาที่ดี เนื่องจากสภาพการฟื้นตัวของตลาดหุ้น และแนวโน้มการฟื้นตัวของเศรษฐกิจโลกอยู่ในทิศทางที่ดี ล้วนแต่เป็นปัจจัยที่เอื้อต่อกิจการของ CYBER อย่างต่อเนื่องต่อไป จึงเชื่อว่าหุ้น IPO ของ CYBER จะได้รับความสนใจจากนักลงทุนเป็นอย่างดี
ด้านบริษัทธีระมงคล หรือ TMI ซึ่งมีบริษัท APM ที่ปรึกษาทางการเงินนำบริษัทเข้าจดทะเบียนในตลาดเอ็ม เอ ไอ เดินสายโรดโชว์พบนักลงทุนที่ จ.ชลบุรี ในวันที่ 7 เม.ย.นี้และจะไปอีกหลายจังหวัด